చండీగఢ్: సిర్సాలోని డేరా హెడ్క్వార్టర్స్లో ఉంటున్న వేలాది మంది గుర్మీత్ బాబా భక్తులకు అదో వినూత్న ప్రపంచం. ఇక్కడి నుంచే బాబా 150 కార్లతో (కాన్వాయ్) అట్టహాసంగా శుక్రవారం పంచకుల కోర్టుకు వచ్చారు. అయితే అత్యాచారం కేసులో గుర్మీత్ రామ్ రహీమ్ సింగ్ను సీబీఐ ప్రత్యేక కోర్టు శుక్రవారంనాడు దోషిగా ప్రకటించడంతో కథ అడ్డం తిరిగింది. పర్యవసానంగా హర్యానా, పంజాబ్లో ఉవ్వెత్తున హింసాకాండ చెలరేడంతో సిర్సా ప్రధాన కార్యాలయం ఒక్కసారిగా వార్తల్లో నిలిచింది. అధికారుల ఆదేశాలతో 103 డేరా కేంద్రాలను సీజ్ చేసిన పోలీసు బలగాలు తాజాగా డేరా హెడ్ క్వార్టర్స్ వద్ద భారీగా మోహరించాయి. ఆర్మీని ఇంతవరకూ డేరా ప్రధాన కార్యాలయంలోకి వెళ్లడానికి అధికారులు అనుమతించలేదు. అయితే డేరా కార్యాలయం బయటే బలగాలను మోహరించి, బారికేడ్లు ఏర్పాటు చేశారు. సోమవారంనాడు గుర్మీత్కు విధంచబోయే జైలు శిక్ష నేపథ్యంలో ఇక్కడ భద్రతా ఏర్పాట్లను మరింత కట్టుదిట్టం చేశారు. ఒకవైపు డేరా బాబా అనుచరులను ఆశ్రమం ఖాళీ చేసి వెళ్లాల్సిందిగా ఆర్మీ రెండ్రోజులుగా నచ్చచెబుతుండగా....లోపలున్న వేలాది మంది బాబా అనుచరగణం మాత్రం కర్రలు, ఇతర ఆయుధాలతో అప్రమత్తంగా ఉన్నట్టు సమాచారం. ఆర్మీ ఆదేశాలను బాబా 'ప్రైవేట్ సైన్యం' ధిక్కరిస్తూ ఆశ్రమం లోపల లౌడ్ స్పీకర్ల ద్వారా బాబా అనుచరలుకు ధైర్యం నూరిపోస్తున్నాయని తెలుస్తోంది. ఎవరూ బయటకు వెళ్లవద్దని, అప్రమత్తంగా ఉండాలని, ఎలాంటి సమాచారం తెలిసినా గుడ్డిగా నమ్మవద్దని లౌడ్ స్పీకర్లలో అనౌన్స్ చేస్తున్నారు.ఆసక్తికరంగా సిర్సా హెడ్క్వార్టర్స్ విషయాలు ఒకొటొక్కటిగా వెలుగు చూస్తున్నారు. 700 ఎకరాల విస్తీర్ణంలోని ఈ ప్రధాన కార్యాలయం (డేరా హెడ్క్వార్టర్స్)లో సకల సౌకర్యాలూ ఉన్నాయి. వినోదం కోసం ఓ సినిమా థియేటర్, వైద్యం కోసం సూపర్ స్పెషాలిటీ ఆసుపత్రి, బాబా అనుచరులకు లంచ్, డిన్నర్ వగైరాల కోసం ఓ భారీ హోటల్, సిబ్బంది కోసం రెసిడెన్షియల్ క్వార్టర్లు, భక్తులు ఉండేందుకు లెక్కకు మించిన గదులు, ఓ ఫ్యాక్టరీ, విలాసవంతమైన రోడ్లు, రిసార్ట్లు, అత్యంత విశాలమైన బాబా మందిరం, ఇలా చెప్పుకుంటూపోతే డేరా బాబా ప్రధాన ఆశ్రమం ఓ వినూత్న ప్రపంచాన్నే తలపిస్తుంది. కాగా, ఆర్మీ ఆదేశాల నేపథ్యంలో రెండ్రోజులుగా బాబా అనుచరులు స్వచ్ఛందంగానే ఆశ్రమం విడిచిపెడుతున్నప్పటికీ ఇప్పటికీ లోపల 30 వేల మందికి పైగా ఉన్నారని అంటున్నారు. నదురూబెదురూ లేకుండా డేరా బాబా అనుచరులు దైనందిన కార్యక్రమాలతో ప్రశాంతంగానే ఉన్నారని ఆశ్రమం విడిచిపెడుతున్న బాబా అనుచరులు చెబుతుండటం విశేషం. కాగా, డేరా బాబా ఆస్తుల వివరాలు తమకు అందజేయాలని పంజాబ్, హర్యానా హైకోర్టు ఆదేశాల నేపథ్యంలో ఏ క్షణంలోనైనా సైన్యం లోపలకు ప్రవేశించే అవకాశాలున్నాయని చెబుతున్నారు. అదే జరిగి డేరా బాబా అనుచరులు, సైన్యం ముఖాముఖీ తలబడితే పరిస్థితి తీవ్రంగా ఉండే అవకాశాలు లేకపోలేదు.
chandigad: sirsaloni dera headkwarterslo untunna velaadi mandi gurmeet baba bhaktulaku adho vinuutna prapancham. ikkadi nunche baba 150 kaarlatho (kanwai) attahaasamgaa sukravaaram panchakula kortuku vachaaru. ayithe atyaachaaram kesulo gurmeet ram raheem singnu cbi pratyeka kortu sukravaaramnaadu doshigaa prakatinchadamtho katha addam tirigindi. paryavasaanamgaa haryana, panjaablo uvvettuna himsakanda chelaredamto sirsa pradhaana kaaryaalayam okkasariga vaartallo nilichindi. adhikaarula aadesaalato 103 dera kendraalanu sease chesina polisu balagaalu taajaagaa dera head quarters vadda bhariga moharinchaayi. aarmeeni intavarakuu dera pradhaana kaaryaalayamloki velladaaniki adhikaarulu anumatinchaledu. ayithe dera kaaryaalayam bayate balagaalanu moharinchi, barikedlu erpaatu chesaru. somavaramnadu gurmeetku vidhamchaboye jailu shiksha nepathyamlo ikkada bhadrata erpaatlanu marinta kattudittam chesaru. okavaipu dera baba anucharulanu aashramam khaalii chesi vellaalsindigaa armi rendrojulugaa nachachebutundagaa....lopalunna velaadi mandi baba anucharaganam maatram karralu, itara aayudhaalatho apramattamgaa unnattu samacharam. armi aadesaalanu baba 'private sainyam' dhikkaristuu aashramam lopala loud speakerla dwara baba anucharaluku dhairyam nooripostunnaayani telustondi. evaruu bayataku vellavaddani, apramattamgaa undaalani, elanti samacharam telisina guddiga nammavaddani loud speekarlalo anouns chestunnaru.aasaktikaramgaa sirsa headkwarters vishayaalu okotokkatigaa velugu chustunnaru. 700 ekaraala vistiirnamlooni ee pradhaana kaaryaalayam (dera headkwarters)loo sakala soukaryaaluu unnaayi. vinodam kosam oo sinima theater, vaidyam kosam super speshality aasupatri, baba anucharulaku lanch, dinner vagairaala kosam oo bhari hotal, sibbandi kosam recidential kwarterlu, bhaktulu undenduku lekkaku minchina gadulu, oo factory, vilaasavantamaina rodlu, resartlu, atyanta visaalamaina baba mandiram, ilaa cheppukuntupothe dera baba pradhaana aashramam oo vinuutna prapanchaanne talapistundi. kaga, armi aadesaala nepathyamlo rendrojulugaa baba anucharulu swachchandamgaane aashramam vidichipedutunnappata ippatikee lopala 30 vela mandiki paiga unnaarani antunnaru. nadurubeduru lekunda dera baba anucharulu dainandina kaaryakramaalato prasaantamgaanae unnaarani aashramam vidichipedutunna baba anucharulu chebutundatam visesham. kaga, dera baba aastula vivaraalu tamaku andajeyaalani panjab, haryana hycortu aadesaala nepathyamlo e kshanamloonainaa sainyam lopalaku pravesinche avakaasaalunnaayani chebutunnaru. adhe jarigi dera baba anucharulu, sainyam mukhamukhi talabadithe paristhiti teevramgaa unde avakaasaalu lekapoledu.